L-Ordni tal-Kavallieri ta' San Ġwann jaf il-bidu tiegħu qrib is-sena 1048 A.D., fil-Belt ta' Ġerusalemm u taħt it-tmexxija tal-Beatu Gerard li nistgħu nqisuh bħala l-ewwel Gran Mastru. Biż-żmien dan l-Ordni ta' reliġjużi beda jissejjaħ Ospidalier għaliex kien jieħu ħsieb l-isptarijiet. Imma barra din il-ħidma, dan l-Ordni beda wkoll jiddefendi bl-armi lill-morda u postijiet fl- Art Imqaddsa. B'hekk huwa sar ukoll Ordni Militari. Iktar tard, bħala l-insinja ta' dan l- Ordni ġdid, ġie adottat is-Salib abjad tat-Tmien ponot. Fil-bidu tas-Seklu 14, nobbli minn kull parti tal- Ewropa bdew jidħlu f'dan il-moviment reliġjuż taħt il ħarsien ta' San Ġwann il-Battista u bdew jinġabru skond il-lingwa li kienu jitkellmu. Għalhekk, fil-bidu nsibu seba' lingwi prinċipali. Dawn kienu Provenza (li tagħmel parti minn Franza), Alvernja (li tagħmel parti mill- Ġermanja), Franza, Italja, Aragona u Navarre (li jagħmlu parti minn Spanja), Ingilterra, Skozzja u Irlanda (li kienu jiffurmaw lingwa waħda) u Ġermanja. Imbagħad fl-1492, il-Kavallieri tal- lingwi ta' Kastilja u l-Portugal infirdu minn ma' Aragona u b'hekk inħolqot it-tminn lingwa tal- Ordni. B'hekk il-lingwi kienu dawn: Provenza, Alvernja, Franza, Italja, Aragona, Kastilja, Ingilterra u Ġermanja. L-Ordni, wara li tilef lil Ġerusalemm fl-1291, itrasferixxa ruħu f'Ċipru biex imbagħad, fl-1310, ħa f'idejh il-gżira ta' Rodi. Minn din il-gżira il- quddiem żviluppa ukoll f'qawwa Navali. Iżda l- Ordni ma kellux ix-xorti li jibqa' f'Rodi. Dan għaliex fl-1523, wara Assedju ta' sitt xhur, il- qawwa Ottomana ġiegħlet lill-Kavallieri biex iċedu l-gżira ta' Rodi. is Għal seba' snin sħaħ, il-Gran Mastru L'Isle Adam u l-Ordni li huwa kien imexxi, ma kellhomx post L-ORDNI TA SAN ĠWANN U L-LINGWI TIEGĦU . l-insinja tal-Ordni tal-Kavallieri ta' San Ġwann fiss fejn jgħammru sakemm fl-1530, l-Imperatur Spanjol Karlu V offra l-gżejjer Maltin lill- Kavallieri ta' San Ġwann. Matul il-268 sena li l- Kavallieri damu f'Malta, huma sebbħu lil dawn il-gżejjer b'diversi binjiet, fosthom knejjes, u palazzi. Xieraq jingħad ukoll li fl-1565, ħamsa u tletin sena biss wara l-miġja tiegħu f'Malta, l- Ordni ta' San Ġwann, flimkien mal-Maltin, kiseb rebħa fuq il-qawwa tal-Mislem fl-Assedju l-Kbir. Fost il-binjiet sbieħ li l-Kavallieri ħallew fl-istorja ta' pajjiżna, nsibu l-Bereġ. L-iskop tal-Bereġ kien r-residenza jew kunvent fejn il-Kavallieri, skond il-lingwa rispettiva tagħhom, kienu jgħixu, jieklu u jorqdu. Dan sakemm ma kienx ikollhom propjetà privata wkoll. Iżda huma kienu fid-dmir li jitolbu u jippranzaw flimkien. Il-Bereġ li nsibu fil-Belt tal-Birgu, imwaqqfa fl-1530, kienu djar privati li ġew immodifikati biex ikunu jistgħu jintużaw mill-Kavallieri. Iżda fil-każ tal-Belt Valletta, inbnew Bereġ kbar u spazjużi għal tal- apposta biex jakkomodaw l-lingwi u l-membri tagħhom. Fost dawn il-Bereġ insemmu l-isbaħ u l-aktar waħda famuża li hija dik ta' Kastilja (li IFISIVENEe Mn emilzRarjnoċea VZNHAOĦ llum użata bħala l-uffiċċju tal-Prim Ministru). Xieraq insemmu wkoll il-Berġa tal-Italja, fi Triq il-Merkanti (li Ilum tospita l-Awtorità tat-Turiżmu ta' Malta) u l-Berġa ta' Provenza, fi Triq ir- Repubblika (li llum tospita fiha l-Mużew tal- Arkeoloġija). Fi Pjazza Indipendenza, dejjem fil- Belt Valletta, insibu l-Berġa ta' Aragona (li llum hija residenza tal-Ministeru tal-Finanzi). Din hi l-unika Berġa li għadha fl-istat oriġinali tagħha u tal-aħħar mas-swar tal-Belt, insibu l-Berġa Anglo-Bavariża (imsejħa l-Bavorja u llum utilizzata mid-Dipartiment għall-Immaniġjar tal-Propjetà). Sfortunatament, fl-1830, il-ħakma Ingliża waqqgħet l-Berġa tal-Ġermanja biex minflokha jinbena l-Kattidral Anglikan ta' San Pawl. Aktar tard, fi żmien it-Tieni Gwerra Dinjija u bil-ħidma tal-għadu, intilfet għal kollox il-Berġa ta' Alvernja fi Triq ir-Repubblika (fejn illum nsibu l-Qorti) u dik ta' Franza fi Triq Nofs in-Nhar (fejn illum hemm il-kwartieri tal-General Workers Union). Ma' dawn il-binjiet, l-Ordni ħa ħsieb jibni l-Belt ta' Senglea fl-1554 u l-Belt Valletta fl-1566. L- Ordni ħa ħsieb ukoll li jiġu rrestawrati is-swar taċ-Ċittadella f'Għawdex u s-swar ta' l-Imdina ġew kważi mibnija mill-ġdid wara t-terremot ta' Jannar 1693. Sfortunatament, l-Ordni kellu jerġa' jitlef id- domiċilju tiegħu fl-1798, meta l-qawwa navali Franċiża, mmexxija mill-Ġeneral Napuljun, daħlet fil-Port il-Kbir u b'daqqa ta' pinna keċċiet lill-Kavallieri minn Malta. Minn hawn l-Ordni sab kenn fl-ibliet ta' Messina, Katanja u Ferrara sakemm fl-1834 xtara żewġ vilel fil-Belt ta' Ruma fejn għadu sal-llum. Illum il-ġurnata, għad li l-isem uffiċċjali ta' l- Ordni hu: 'Ordni Sovran Militari Ospidalier ta' San Ġwann ta' Ġerusalemm ta' Rodi u ta' Malta', ix-xogħol prinċipali reġa' sar dak ospidalier u dan jidher l-aktar fl-isptarijiet, ċentri mediċi, dipartimenti tal-out patients, u fl-ambulanzi tas- Saint John. Il-Bnadar tal-Lingwi Issa, wara ħarsa ħafifa lejn l-istorja glorjuża ta' dan l-Ordni ser naraw liema huma l-bnadar tat- tminn lingwi li kienu jiffurmaw parti kbira mill-:— membri tal-Ordni ta' San Ġwann. Kull min din is-sena jiġi jżur l-Isla għall-festa ta' Marija Bambina, ser jara jittajru mar-riħ sett ġdid ta' tminn bnadar. ikkuluriti u dawn fit- telgħa li twassal għad-daħla tal-Belt Sengleana. Dawn il-bnadar ser ikunu jżejnu d-daħla tal-Isla bi skop u ser ikunu mtellgħin bi ħsieb għaliex se jkunu armati skond il-preċedenza ta' kif twaqqfu il-lingwi. Il-bnadar tal-aktar żewġ lingwi antiki, ser jittajru ħdejn il-mina u dawk tal-aktar riċenti, jittajru fil-bidu tat-telgħa. L-ewwel tnejn fejn il-mina insibu il-bandiera bajda b'salib isfar fuqha li tirrappreżenta lill- Kavallieri ta' Provenza, u faċċata tagħha nsibu l-bandiera ta' Alvernja li hi safra b'ħuta blu bl- aħmar. Iktar l-isfel warajhom, insibu l-bnadar tal-lingwi ta' Franza u ta' Kastilja li huma rapreżentati waħda blu bi tliet fleur-de-Ivs sofor u l-oħra, bandiera maqsuma b'erba' kaxxi tnejn bojod u tnejn ħomor alternati. Il-kaxxa l-bajda għandha iljun aħmar u l-kaxxa l-ħamra għandha torri isfar. Iktar 'l isfel insibu żewġ bnadar oħra, waħda sewda. bil-kliem ITALIA fuqha li ovjament tirrappreżenta lil-lingwa Taljana u maġenbha, il-bandiera Aragoniża, rappreżentata nofs faxxi sofor u ħomor u fuq in-nofs l-ieħor katina fuq sfond aħmar. U l-aħħar u mhux l-inqas il-bnadar ta' l-aktar żewġ lingwi riċenti li huma dik tal- lingwa Ġermaniża u dik Ingliża. Dawn huma, waħda b'ajkla sewda b'żewġ irjus inkurunati fuq sfond isfar u l-oħra maqsuma f'erba kwadranti ħomor u blu. Fuq il-kwadranti l-ħomor insibu tliet iljuni fuq xulxin u fuq il-kwadranti l-blu nsibu tliet fleur-de-Ivs sofor. Filwaqt li dawn it-tmien bnadar qed isebbħu lill- Belt ta' Senglea fil-jiem tal-festa ta' Marija Bambina, Sidtna tal-Vittorji, qegħdin ifakkruna ukoll fill-parteċipazzjoni storika ta' din il-Belt Qatt Mirbuħa matul iż-żmien li fih l-Ordni Kavalleresk ta' San Ġwann ħakem fuq Malta.